
Nifer o eiriau

Rhan 1- 2118

Rhan 2-3057








Rhan 1
Gwersi i ddisgyblion blwyddyn 1 (PAP3)
	Templed Profiad Proffesiynol 1:
	Gwers Mathemateg a Rhifedd - Adnabod ac adio darnau o arian.

	Safon Addysgeg
	Asesu ar gyfer Dysgu

	Beth wnaethoch chi a pham?

	Pwrpas y wers yma oedd i’r disgyblion dechrau adnabod beth yw gwerth darnau o arian, er mwyn deall beth yw pwrpas arian yn y byd go iawn a sut yr ydym yn adio gwahanol ddarnau, gan fod dim darn arian am bob rhif. Yn y sesiwn cyntaf, roedd rhaid i mi gyflwyno’r darnau arian gwahanol yn glir ac yn ddeallus, oherwydd roedd hyn yn hollol newydd i fwyafrif o’r disgyblion. 

I brofi dealltwriaeth y disgyblion am arian, defnyddiais amrywiaeth o ddulliau AagD er mwyn adnabod dealltwriaeth pawb ar y pwnc. Rhannais feini prawf llwyddiant i’r disgyblion ar lafar gan fod nhw dim ond yn flwyddyn 1, ac roedd hyn wedi helpu nhw i adnabod bwriadon y wers. Roedd cwestiynu yn cael eu defnyddio yn ystod y cyflwyniad, tasg ffocws a diweddglo. Gofynnais i’r disgyblion os ydynt yn adnabod y darnau arian cyn i mi gyflwyno nhw, roedd hyn yn rhoi’r cyfle i'r disgyblion ceisio ateb cyn y ddysgu ac addysgu digwydd. Yna defnyddiais ffiniau loli pop i ofyn gwahanol gwestiynau i’r disgyblion ac ystyried cwestiynau sydd yn cwrdd ag lefelau gallu mathemateg wahanol. Yn ystod y tasgau ffocws, cwestiynais y disgyblion i sicrhau bod pawb yn deall ac ar dasg. Yna yn ystod y diweddglo, cynlluniais gwis ar wordwall i weld pwy sy’n cofio gwerth y gwahanol ddarnau.  Gofynnais y disgyblion i roi bodiau lan neu lawr i weld sut oedd pawb yn teimlo ar ôl y wers.  Defnyddiais y strategaethau yma oherwydd mae’n helpu mi i adnabod faint mae’r dysgwyr yn deall a pha addasiadau bydd rhaid gwneud yn fy ngwersi arian nesaf.

Dull arall defnyddiais yn y wers yma oedd adborth llafar a nifer bach o hunanasesu ac asesu cyfoedion am y grwpiau gallu uchel. Yn ystod y dasg ffocws, roedd y disgyblion yn dechrau adio darnau o arian a byddaf yn rhoi adborth i’r disgyblion er mwyn iddynt adnabod beth sydd yn mynd yn dda, ac oes oedd unrhyw gamgymeriadau, byddaf yn ofyn i’r disgyblion ail geisio er mwyn iddynt gael y cyfle i ddysgu o’u camgymeriadau. Roedd y disgyblion hefyd yn cymharu atebion gyda chyfoedion, er mwyn iddynt ddysgu wrth eraill a hefyd cael y cymorth wrth y cyfoedion os oedd unrhyw gamgymeriad. Roedd y dechneg yma wedi cryfhau dealltwriaeth y disgyblion, a hefyd bod yn ymwybodol am unrhyw heriau oedd wedi digwydd yn y dasg.

	Beth rydych chi wedi’i ddysgu?

	Dysgais fod y defnydd o strategaethau AagD ar lawr y dosbarth yn cynorthwyo fi i adnabod sut aeth fy ngwersi a faint mae’r disgyblion wedi deall a dysgu ar ôl nhw. Trwy adnabod hyn, mae’n effeithio sut rydw i yn addasu fy nghynlluniau, a hefyd adnabod y camau nesaf yn y pwnc i sicrhau cynnydd i’r dysgwyr. Mae’n bwysig i adnabod pa strategaethau sydd yn gweithio, ac yn enwedig gyda disgyblion Cyfnod Sylfaen, mae’n bwysig i sicrhau strategaethau sydd yn diddori nhw ac yn hwylus e.e defnyddio gêm wordwall ar ddiwedd y sesiwn i gwestiynu dealltwriaeth.  

	Beth nesaf?

	Teimlaf fod gemau ar ddiwedd y gwersi yn strategaeth cwestiynu hwylus i’r disgyblion, sydd yn hyrwyddo dysgu a hefyd yn helpu mi i asesu faint mae’r dysgwyr yn deall, ond hoffwn weld os oes ffordd hwylus arall i brofi'r dysgu. Yn ogystal, hoffwn ymchwilio mewn i strategaethau adborth a hunanasesu a fydd yn addas i ddisgyblion Cyfnod Sylfaen.






	Templed Profiad Proffesiynol 2:
	Gwers Iaith/Daearyddiaeth – Y tymhorau

	Safon Addysgeg
	Profiadau dysgu cyfunol

	

Beth wnaethoch chi a pham?

	Roedd yna gysylltiad o ddysgu blaenorol o’r sesiwn yma. Roedd y disgyblion yn dysgu o stori ‘Gwlân Jemeima’, ar sut mae gwlân defaid yn newid yn ystod y flwyddyn o ganlyniad i’r tymhorau, felly roedd dealltwriaeth fras gan y disgyblion cyn y sesiwn.

Nod y wers yma oedd i’r disgyblion dechrau adnabod y gwahanol dymhorau, ond hefyd i ehangu eu sgiliau llythrennedd gan ddisgrifio'r tymhorau gyda geirfa a lluniau gwahanol. Gwnes i baratoi amrywiaeth o adnoddau hwylus a chreadigol ar gyfer y wers yma i ddiddori'r disgyblion yn y pwnc newydd a hefyd rhoi’r cyfle iddynt ddatblygu sgiliau newydd gan ddefnyddio technegau amrywiol o ddysgu.
Yn y pwynt pŵer, roedd yna amrywiaeth o luniau deniadol o’r gwahanol dymhorau ac roedd rhaid i’r disgyblion disgrifio beth welodd yn y lluniau, i nhw ehangu ar eu geirfa ddisgrifiadol o’r tymhorau gwahanol yn ogystal â gwrando ar syniadau cyfoedion e.e mae’r gaeaf yn oer ac yn rhewllyd. Cynlluniais ddwy gwahanol dasg ffocws er mwyn dangos gwahanol ffordd o ddysgu o fewn un pwnc, yn ogystal â chwrdd ag lefelau gallu pawb. 

Tasg 1- Yn y dasg yma, roedd amrywiaeth o luniau a geirfa ar y llawr i ddisgrifio’r gwahanol dymhorau, ac roedd rhaid i’r disgyblion cydweithio fel grŵp i ddarllen a chymharu'r lluniau. Yna un ar y tro roedd y disgyblion yn grwpio'r lluniau a geirfa wahanol yn ôl tymhorau. Ar ôl cwblhau hyn, defnyddiais adnodd o fyrddau gwyn i’r disgyblion ymarfer sgiliau llawysgrifen a hefyd ceisio sillafu allan y gwahanol luniau cam wrth gam e.e het, haul, eira. Roedd hyn hefyd yn cefnogi gallu tric a chlic y dysgwyr.

Tasg 2-  Book creator. Ar gyfer y disgyblion oedd ddim yn gallu ysgrifennu neu ddarllen eto, gwnes i baratoi llyfr tymhorau ar book creator i’r disgyblion ailymweld ar y lluniau gwahanol ac i ddisgrifio nhw ar lafar. Yna roedd gweithgareddau gweledol yn y llyfr i gysylltu lluniau gwahanol gyda’r tymor penodol. Roedd y strategaeth cymhwysedd digidol yma wedi cryfhau sgiliau modur bras y disgyblion gan ddefnyddio eu dwylo i ddefnyddio book creator a hefyd wedi atgyfnerthu dealltwriaeth trwy ailadrodd.

Penderfynais gynllunio amrywiaeth o adnoddau a defnyddio technegau gwahanol i addysgu, oherwydd mae rhaid cwrdd ag anghenion pawb, a thrwy gynllunio adnoddau creadigol ac ymarferol mae’n cwrdd ag anghenion disgyblion ADY gan fod y technegau addas yma yn gallu atgyfnerthu cynnydd iddyn nhw.

	Beth rydych chi wedi’i ddysgu?

	Dysgais o’r egwyddor bedagogaidd yma bod amrywiaeth o wahanol strategaethau i gyflwyno tasgau i hyrwyddo dysgu. Cynlluniais amrywiaeth o dasgau creadigol yn y sesiwn yma sy’n dangos y gwahanol ffordd gall disgybl dysgu e.e gyda byrddau gwyn, book creator (ipad) neu yn ymarferol gyda lluniau fel grŵp. Gwelais bod y disgyblion yn awyddus i ddysgu o ganlyniad i’r holl adnoddau creadigol a hwylus yma, sydd felly yn sicrhau cynnydd. Mae’n bwysig i baratoi adnoddau a strategaethau amrywiol,oherwydd mae’n diddori'r disgyblion ar bwnc sydd efallai ddim yn ddiddorol heb y technegau creadigol yma.

	Beth nesaf?

	I symud ymlaen, hoffwn adnabod yn fwy sut gallaf ddefnyddio profiadau dysgu cyfunol ar draws y cwricwlwm i gyd, sydd yn cyd-fynd gyda phob MDaPh. Bydd hyn wedyn yn cynorthwyo mi i sicrhau gwersi hwylus a diddorol mewn amrywiaeth o bynciau gwahanol, sydd hefyd yn gallu cwrdd ag anghenion amrywiol yn y dosbarth.


















	Templed Profiad Proffesiynol 3
	Gwersi Gwyddoniaeth- Cylchred bywyd iâr a wyau heb cyw.

	Safon Addysgeg
	Cyd-destunau dilys bywyd go iawn


	Beth wnaethoch chi a pham?

	Cynlluniais wythnos wyau ar gyfer y disgyblion a oedd wedi cyd-fynd gyda’r thema ‘O’r pridd i’r plât’. Yn ystod yr wythnos yma, cafodd y disgyblion amrywiaeth o wersi am wyau a sut yr ydym yn gwybod oes cyw yn wy neu beidio. Penderfynais ar y wers yma oherwydd roedd yna wal llais y plentyn a awgrymodd un disgybl i gael gwersi am hyn.

Roedd y cyd-destun bywyd go iawn yma wedi adeiladu ymwybyddiaeth y dysgwyr ar gylchred bywyd yr iâr, a sut mae’r cyw yn tyfu cam wrth gam yn yr wy. Datblygodd sgiliau llythrennedd y dysgwyr hefyd gan ysgrifennu'r eirfa allweddol o’r camau e.e deori, deor, 21 diwrnod. Gwyliodd y disgyblion fideo o gyw yn tyfu dros y 21 diwrnod ac felly cododd ymwybyddiaeth y dysgwyr am sut mae cylchred bywyd yn gweithio. Cafodd y disgyblion profiad uniongyrchol hefyd gan fod deorydd yn y dosbarth a gwelodd y disgyblion y camau dros 21 diwrnod ac roedd cywion yn y dosbarth erbyn y diwedd. Cynlluniais y gwers yma oherwydd roedd y profiad yma yn berthnasol iawn i fywyd go iawn ac roedd wedi cwrdd ag gofynion y pedwar diben lle mae’r dysgwyr yn cael y profiadau perthnasol sydd yn codi ymwybyddiaeth o ein byd. 

Yn sesiwn arall, dysgodd y disgyblion am wyau rydym yn gallu bwyta a sut yr ydym yn gallu coginio wyau. O hyn dysgodd y disgyblion am offer coginio a chafodd y cyfle i goginio wyau mewn gwahanol ffordd a chreu brechdan wy gan flasu hefyd. Roedd y profiadau yma i gyd yn berthnasol iawn i fywyd go iawn y dysgwyr ac felly cododd dealltwriaeth y disgyblion am beth mae anifeiliaid yn rhoi i ni a sut yr ydym yn coginio'r rhain i ni fwyta’n dda.

	Beth rydych chi wedi’i ddysgu?

	Dysgais trwy gynllunio gwersi sydd yn cyd-fynd gyda’r byd go iawn, mae’n berthnasol i fywyd y dysgwyr. Mae hyn yn cynorthwyo nhw i ddatblygu amrywiaeth o sgiliau amrywiol a fydd yn chwarae rôl mewn eu dyfodol. Credaf fod cyd-destunau go iawn yn hollol bwysig i bob oedran oherwydd mae’r disgyblion yn gallu datrys problemau a hefyd cael dealltwriaeth fwy clir ar sut mae ein byd yn gweithio a ble mae pethau yn dod o. Er bod y gwersi yn berthnasol i fywyd, mae’r disgyblion hefyd yn datblygu’n ieithyddol trwy ddysgu am eirfa newydd.

	Beth nesaf?

	Byddaf yn cynllunio amrywiaeth o wersi yn y dyfodol sydd yn cyd-fynd gyda chyd testunau fywyd go iawn ,oherwydd mae’n rhoi’r dysgwyr yr ymwybyddiaeth a’r sgiliau sy’n berthnasol i’w dyfodol. Gallai ehangu ar yr egwyddor yma trwy feddwl am bynciau arall sydd yn berthnasol i fywyd go iawn y dysgwyr e.e hawliau'r plant neu addysg grefyddol. Byddaf hefyd yn gallu darllen ymhellach i adnabod  sut yr ydych yn gallu cynllunio gwersi cyd-destunau go iawn ar draws yr ysgol i gyd i bob oedran i gadarnhau bod pawb yn cael y profiadau defnyddiol yma.



	Templed Profiad Proffesiynol 4
	Sesiwn: Creu Bara
Meysydd Dysgu a Phrofiad: Thema (O’r pridd i’r plat), coginio, ieithoedd, llythrennedd a chyfathrebu, mathemateg a rhifedd.

	Safon Addysgeg
	Themau trawscwricwlaidd 


	Beth wnaethoch chi a pham?

	Thema'r tymor oedd ‘O’r pridd i’r plât’, lle oedd y disgyblion yn dysgu am ble mae ein bwydydd yn dod o a sut mae anifeiliaid a’r fferm yn chwarae rôl. Cyn y sesiwn yma, dysgodd y disgyblion am rysáit bara, gan ddysgu am gyfarwyddiadau ac am offer a chynhwysion a fydd angen am greu bara. Trafododd y disgyblion ble mae’r cynhwysion yn dod o e.e llaeth- buwch, wyau- ieir, blawd- gwenith .

Cyn y sesiwn yma dechrau, profais ddysgu blaenorol gan ofyn i’r disgyblion adrodd nôl rysáit bara. Roedd y wers yma yn ymarferol iawn, lle cafodd y disgyblion i gyd profiad go iawn o greu bara. Cymharodd y dysgwyr y  ffordd hen a’r ffordd fodern i greu bara, felly daeth hanes mewn i’r wers. Cafodd pob disgybl y cyfle i gymryd rhan o’r dysgu a helpu creu'r bara gan enwi'r gwahanol gynhwysion i brofi dysgu blaenorol. Gan enwi’r cynhwysion a’r offer mae sgiliau ieithoedd, llythrennedd a chyfathrebu a gwrando'r disgyblion yn datblygu. Yn ogystal â hyn datblygodd sgiliau mathemateg a rhifedd y disgyblion gan fesur allan y cynhwysion i’r rhif cywir gan ddefnyddio offer mesur. Gan fod cloriannau mesur yn hollol newydd i’r dysgwyr, gwelais gynnydd o fewn y maes rhifedd o’r wers yma. Credaf roedd y wers yma yn ffordd wych i hyrwyddo themâu trawsgwricwlaidd oherwydd mae amrywiaeth o Feysydd yn cyd-fynd gyda choginio. 

Gwnaeth y sesiwn yma bwrw'r safon o themâu trawsgwricwlaidd gan fod y disgyblion wedi cwrdd ag  amrywiaeth o ofynion ar draws y Cwricwlwm gan gynnwys ieithoedd, llythrennedd a chyfathrebu, mathemateg, dyniaethau a gwyddoniaeth o ran anifeiliaid.  Credaf fod dysgu ymarferol yn hollol bwysig i blant ifanc oherwydd maent yn cael profiad go iawn a hwylus o sut mae pethau perthnasol yn cael eu creu a hefyd mae’r dysgwyr yn datblygu sgiliau amrywiol o’r un wers yma.

	Beth rydych chi wedi’i ddysgu?

	Dysgais fod amrywiaeth o bynciau yn gallu bwrw themâu trawsgwricwlaidd. Gallwch gynllunio gwers sydd yn gallu cyd-fynd gydag amrywiaeth o feysydd dysgu a phrofiad, sydd felly yn rhoi’r cyfle i’r disgyblion datblygu amrywiaeth o sgiliau newydd. Trwy edrych ar ganllawiau'r cwricwlwm, gallwch gynllunio gwersi sydd yn hyrwyddo cynnydd mewn amrywiaeth ffordd. Dysgais hefyd bod themâu trawsgwricwlaidd yn diddori’r disgyblion oherwydd maen nhw yn dysgu am amrywiaeth o bethau newydd, lle yn y wers yma oedd geirfa newydd, coginio, hanes creu bara a hefyd mesur cynhwysion. 

	Beth nesaf?

	Teimlaf fod amrywiaeth o bynciau yn gallu bwrw themâu trawsgwricwlaidd, felly yn y dyfodol pan rydw i yn ffocysu ar bwnc penodol sydd ddim fel arfer yn bwrw thema drawsgwricwlaidd, hoffwn ehangu fy addysgu gan gynllunio gwersi lle mae’n hyrwyddo dysgu trawsgwricwlaidd.




















Rhan 2
Cyflwyniad
Yn fyd addysg, mae yna lawer o agweddau i’w ystyried fel athrawon i sicrhau addysgu safon uchel ar lawr y dosbarth, a hefyd i gwrdd ag gofynion ar draws y Cwricwlwm (Donaldson, 2015, t.33). Un o’r prif gydrannau i fod yn athro/athrawes brofiadol a llwyddiannus yw adeiladu eich hyder ac ymwybyddiaeth am yr egwyddorion addysgeg bedagogaidd, a sut i ddefnyddio eich dealltwriaeth i gadarnhau addysgu a dysgu effeithiol (Cohen, Aloisi, Higgins a Elliot, 2014, t.5). Mae yna amrywiaeth o egwyddorion addysgeg, ac rwyf wedi cael profiad eang o ddefnyddio nhw yn fy ymarfer (rhan 1), a noda Ko a Sammons (2013) mae’n angenrheidiol i adfyfyrio ar eich arfer, ac adnabod sut i addasu eich strategaethau i gadarnhau addysgu effeithiol. Trafododd Grigg safbwynt tebyg (2014, t11), lle dywedodd mai adfyfyrio ar eich profiadau yn effeithio eich hyder i addysgu, ac mae gan Piaget (1972) yr un golwg ar bwysigrwydd adeiladu ar eich profiadau personol, a gallwch wneud hyn trwy adfyfyrio (Siencyn, 2008, t.33).
Yn y darn ysgrifenedig yma, byddaf yn adlewyrchu ar fy mhrofiadau personol o ddefnyddio gwahanol egwyddorion addysgeg (rhan 1). Byddaf yn ffocysu ar ddwy egwyddor benodol hoffwn ymchwilio a datblygu mewn ymhellach (rhan 2), a byddaf yn adfyfyrio yn feirniadol am yr egwyddorion, gan ddefnyddio amrywiaeth o lenyddiaeth gyda safbwyntiau gwahanol, a noda Sternberg a Krauss (2014) bydd y gwaith ymchwil yn cynorthwyo i ehangu fy ngwybodaeth i fod yn athrawes safon uchel yn y dyfodol. Bydd fy natblygiadau yn yr aseiniad yma ar gyfer disgyblion Cyfnod Sylfaen, gan fy mod i wedi adfyfyrio yn rhan 1 am strategaethau addysgu i ddisgyblion blwyddyn 1.
Yr egwyddor addysgeg gyntaf hoffwn ddatblygu ymhellach yw cynllunio ‘Cyd-destunau go iawn dilys’. Defnyddiais gyd-destunau go iawn yn fy mhrofiadau, ond teimlaf nad oedd rhai yn ddigon ymarferol am y Cyfnod Sylfaen, a hoffwn esblygu dealltwriaeth fanylach ar sut i ddefnyddio’r egwyddor mewn fy ymarfer, a sut mae theori yn cefnogi’r strategaethau. Yr ail egwyddor addysgeg penderfynais ymchwilio ymhellach yw'r defnydd o ‘Themâu Trawsgwricwlaidd’, sydd bendant yn gallu cyfuno mewn i wersi cyd-destunau go iawn dilys, oherwydd mae’r ddau yn cysylltu gyda’r pedwar diben, er enghraifft  “yn gyfranwyr mentrus, creadigol sy’n meddwl yn greadigol er mwyn ailuno a datrys problemau ac yn barod i chwarae rhan yn llawn yn eu bywyd gwaith” (Llywodraeth Cymru, 2015). Er fy mod i wedi cynllunio gwersi trawsgwricwlaidd (rhan 1), hoffwn wybod yn fwy manwl sut yn union mae themâu trawsgwricwlaidd yn cael eu defnyddio ar lawr y dosbarth, os oes unrhyw heriau a sut gallaf ddefnyddio hyn yn fy ymarfer mewn ffordd fwy eang a defnyddiol. 
Adolygiad Llenyddiaeth
Pwrpas yr egwyddorion pedagogaidd yw i athrawon codi ymwybyddiaeth am ddulliau ystyriol addysgu sy’n cyd-fynd gyda chyd-destun dibenion y cwricwlwm, ac i gyfuno'r wybodaeth a sgiliau i mewn i’w ymarfer, er mwyn sicrhau addysg amrywiol a datblygiadol i’r dysgwyr (Raj, 2022, t.31). Mewn adroddiad Estyn (2018), dadansoddwyd sut mae egwyddorion a strategaethau addysgu gan athrawon o fewn yr ystafell dosbarth yn dylanwadu ar ddysgu plentyn, ac felly heb y Safonau Proffesiynol ar gyfer athrawon yng Nghymru (Llywodraeth Cymru, 2017), ni fydd rheoliad ar waith i sicrhau arfer addysgu da. Mae gan ddamcaniaeth Vygostsky darlun tebyg, lle pwysleisiodd mai’r unigolyn sy’n dysgu’r plant, sef yr athrawon, yn rhoi effaith aruthrol o sut bydd y disgyblion yn meddwl ac yn datblygu (Siencyn, 2008, t.32), a dyma pam mae’r egwyddorion yn chwarae rôl mewn ymarfer yr athrawon (Donaldson, 2015, t.62).
Ar y llaw arall, dywedodd Bruner (1960) “We begin with the hypothesis that any subject can be taught in some intellectually honest form to any child at any stage of development”, yn fwy manwl mae hyn yn awgrymu os caiff gwersi eu strwythuro a’u cyflwyno yn y ffordd addas  gan yr athrawon, gall plentyn ddysgu unrhyw beth, ac unwaith eto mae hyn i gyd lawr i ba fath o strategaethau addysgeg mae athrawon yn defnyddio (Greenfield, 2016). Mae hyn hefyd yn cyfuno nôl i’r Cwricwlwm, lle cofnodir ‘’dylai ysgolion ystyried y dulliau addysgeg y bydd angen iddyn nhw eu defnyddio i gefnogi dysgwyr i wireddu'r pedwar diben’’. (Hwb, 2023).
Cyd-destunau go iawn dilys
Diffinia cyd-destunau go iawn dilys fel gweithgareddau dysgu sydd naill ai'n cael eu cyflawni mewn cyd-destunau bywyd go iawn, neu sydd â throsglwyddiad uchel i sefyllfaoedd bywyd go iawn (Power, 2010). Trafododd Estyn (2017) perthnasedd yr egwyddor yma , gan fod y profiadau cynlluniwyd gan yr athrawon yn galluogi dysgwyr i ymgysylltu a syniadau haniaethol a pherthnasol i’w bywydau, enghreifftiau o hyn yw ddefnydd arian neu gweri hanesyddol am y byd. Yn ddarn Donaldson (2015, t.67), mae’n sôn bod “addysgu a dysgu da yn creu cyd-destunau dilys ar gyfer dysgu”, a thrafododd sut mae testunau yn rhoi meddwl mwy agored i’r dysgwyr am fywyd, ac mae arbenigedd gan y dysgwyr wrth gael y profiadau yma o fewn ysgolion. Yn yr un modd, dywed Stein, Isaacs a Andres (2004) dylid gweithgareddau dilys bod yn bersonol ac yn ddiwylliannol i’r dysgwyr, ac mae perthnasedd personol yn golygu y dylai dysgwyr allu cysylltu’r wybodaeth newydd y maent yn ei dysgu gyda’u bywydau y tu allan i’r ystafell ddosbarth, a’u damcaniaethau ynghylch sut mae’r byd yn gweithio. I ymhelaethu, mae Llywodraeth Cymru (2020, t.5) yn esbonio y bydd addysgu dilys yn “hanfodol bod pob plentyn a pherson ifanc yn caffael addysg ac yn cael mynediad cyflawn at y profiadau, yr wybodaeth a’r sgiliau y mae eu hangen arnyn nhw ym myd gwaith”.
Enghraifft o ymarfer da gan Estyn (2018) yw defnyddio chwarae fel strategaeth i’r disgyblion Cyfnod Sylfaen dysgu am gyd-destunau bywyd go iawn. Roedd ysgol gynradd Cadoxton yn rhoi’r profiadau i ddysgwyr i archwilio sefyllfaoedd realistig trwy ryngweithio â’i gilydd mewn amrywiaeth o gyd-destunau tebyg i ‘Bentref’. Bydd y ‘Pentref’ yn caniatáu i lawer o wahanol brofiadau bywyd go iawn gael eu hefelychu ac bydd y disgyblion yn rhyngweithio rhwng y gwahanol gweithgareddau ar gyfer dysgu. Credai Froebel (1837) mai athrawon yw un o’r unigolion sy’n cefnogi plentyn i gyrraedd eu potensial, os oedd athrawon yn paratoi amgylchedd a fyddai'n caniatáu i blant ddatblygu ac archwilio dysgu o'u safbwyntiau eu hunain, bydd y plant gyda darlun eang am ein byd (Spielgaben, 2013). 
Trafododd Sekerci (2021) ymagwedd wahanol o ddefnyddio cyd-destunau bywyd go iawn dilys, credodd fod yr egwyddor yn rhoi dull gweithredol o ddysgu, a gall arwain i’r disgyblion datrys sgiliau bywyd dyddiol a datrys problemau trwy ddefnyddio eu galluoedd meddwl o’r profiadau yma. Yn debyg, mewn erthygl Lombardi (2007), sonia fod myfyrwyr yn dweud bod datrys problemau bywyd go iawn yn rhoi cymhelliant iddyn nhw i ddysgu, a chredodd bod y dysgu ymarferol ar y pynciau yma yn rhoi diddordeb iddynt wrando a chymryd rhan. Ar yr un pryd, mae’r rhan fwyaf o addysgwyr yn ystyried dysgu trwy wneud , yn ffordd fwyaf effeithiol o ddysgu (Herrington, 2002). 
Gall fy mhrofiadau personol gefnogi hyn, oherwydd pan gynlluniais wersi ymarferol ar goginio gwahanol wyau (rhan 1), roedd y disgyblion yn awyddus i gymryd rhan, gan fod y wers yn ymarferol a ffordd hwylus i ddysgu am y pwnc perthnasol iawn i fywyd go iawn, sef sut i goginio wyau. Roedd y dysgwyr yn gallu adrodd nôl beth ddysgodd , felly dangosodd bod y wers yma wedi ysgogi’r plant i ddysgu, sydd yn debyg iawn i safbwynt Lombardi. Dywedodd Dewey “Education is not an affair of ‘telling’ and being told, but an active and constructive process’’. (Mayo, 2010, t.22), sydd yn cefnogi'r safbwynt am yr effaith cadarnhaol mae addysgu ymarferol am gyd-destunau bywyd go iawn dilys yn rhoi. Ar y llaw arall, dadleuodd Coe et al (2020, t.28) gall fod yn heriol iawn i athrawon rheoli’r amser a pharatoi adnoddau yn effeithlon i sicrhau'r profiadau go iawn yma, a heb amser does dim ffordd i athrawon rhoi cyfarwyddiadau clir a manwl i’r dysgwyr am y wahanol weithgareddau dilys. 
Defnyddiais nifer o bynciau bywyd go iawn ar gyfer disgyblion blwyddyn 1, gan fod thema'r tymor oedd ‘O’r pridd i’r plât’’ , sef adnabod ble mae ein bwydydd yn dod o, felly roedd yn bwysig i mi sicrhau roedd fy ymarfer a strategaethau yn berthnasol iawn i fywyd go iawn y disgyblion, ond adfyfyriais nad oeddent yn ddigon ymarferol ar adegau. Darllenais fwy am strategaethau mae athrawon yn defnyddio i gyfuno dysgu go iawn i ddisgyblion Cyfnod Sylfaen, ac un dechneg daeth lan oedd paratoi ardaloedd chwarae rôl (Siraj et al, 2013, t.28). Pwrpas ardaloedd chwarae rôl yw i’r disgyblion cael profiadau annibynnol o sefyllfaoedd bywyd go iawn e.e gweithio mewn Siôp neu sinema, swyddfeydd, coginio ayyb (Llywodraeth Cymru, 2020). Mae hyn yn cysylltu ag ymagwedd Reggio Emelia , lle mae’r addysgwyr yn rhoi’r plentyn y cyfrifoldeb i ddatblygu o’u hamgylchedd trwy archwilio, darganfod a datrys problemau yn annibynnol (Rinaldi, 2006, t.111), a gall cyrraedd hyn trwy baratoi ardaloedd chwarae rôl.  
Manteision ardaloedd chwarae rôl yw mai’n rhoi cyfle i’r plant archwilio, dysgu a chael synnwyr uniongyrchol o’r byd o’u cwmpas mewn ffordd ymarferol (Ellis a Maureen, 2006, t.46). Mae hyn yn cwrdd â gofynion o un o’r pedwar diben, sef “yn ddinasyddion egwyddorol, gwybodus sydd yn barod i fod yn ddinasyddion o’r byd’’ (Llywodraeth Cymru, 2015). Mae hyn yn hefyd rhoi’r cyfle i ddisgyblion ymateb yn annibynnol i’r profiadau go iawn yma. Ond gall heriau dod lan o ganlyniad i ddiffyg adnoddau ac arian gan yr athrawon i baratoi (Taylor et al, 2015), trafododd Siraj a Kingston (2014, t.11) mae’n hollol bwysig bod yr adnoddau ar gael i’r athrawon er mwyn bwrw gofynion y cwricwlwm a hefyd i roi cyfleoedd defnyddiol i’r dysgwyr. Sonia Estyn (2022) am heriau ardaloedd chwarae rôl, un oedd diffyg tracio, ni fydd yr athrawon yn gallu tracio'r dysgwyr ar bob adeg, felly nid oes ymwybyddiaeth gan yr athrawon os ydy pawb yn y dosbarth yn manteisio ar y cyfleoedd perthnasol a manteisiol iawn yma. Er fy mod i wedi gweld ardaloedd chwarae rôl yn fy ymarferion, nid ydw i wedi cael y cyfle i greu ardal chwarae rôl am y disgyblion, felly i ddatblygu ymhellach o fewn yr egwyddor benodol yma, hoffwn gynllunio a pharatoi ardaloedd chwarae rôl mewn fy ymarfer i blant Cyfnod Sylfaen , er mwyn gweld faint mae theori yn cyd-fynd gyda’r ymarfer, a pa mor fuddiol ydy o i ddatblygiad a bywyd go iawn ddysgwyr Cyfnod Sylfaen.
Themau Trawscwricwlaidd
Diffiniodd Llywodraeth Cymru themâu trawsgwricwlaidd fel strategaeth addysgu sydd yn rhoi'r dysgwyr y cyfleoedd i ddatblygu sgiliau, gwybodaeth ac agweddau eang o ddisgyblaethau gwahanol, sy’n cael eu cymhwyso i mewn i un profiad neu wers (Hwb, 2022). Pwysleisiodd Donaldson (2015, t.68 ) na ddylai athrawon ganolbwyntio ar un Maes dysgu a Phrofiad (MdaPh) yn unig wrth gynllunio gwersi, a dylen nhw gyfuno amrywiaeth o feysydd ac adnoddau mewn i un wers, i ehangu dysgu’r plentyn er mwyn datblygu nifer o sgiliau a chael amrywiaeth o brofiadau. Fodd bynnag, dadleuodd Craft et al (2014) gall cymysgu amrywiaeth o bynciau fod yn ormod a llethol i ddisgyblion Cyfnod Sylfaen, yn enwedig os yw’r pynciau hyn yn newydd i fyfyriwr, a thrafododd Blakemore (2005, t. 66) eu bod yn hollbwysig sicrhau bod testunau yn mor glir â phosibl er mwyn sicrhau bod dysgu a chynnydd yn digwydd. Ar y llaw arall, awgrymodd Bowman, Donovan a Burns (2001, t.23) bod cynllunio gwersi trawsgwricwlaidd yn datblygu’r plentyn yn gyfan, ac mae’r gweithgareddau yma yn darparu cyfleoedd ar gyfer datblygu sgiliau iaith, rhesymu a chymdeithasol, yn ogystal â’r Meysydd Dysgu a Phrofiad gwahanol, sy’n cefnogi’r dysgu mwy academaidd. 
Ar draws y cwricwlwm, mae’n allweddol i ddefnyddio mathemateg, iaith a llythrennedd mewn cymaint o wersi neu weithgareddau a phosibl, er mwyn sicrhau datblygiad cadarnhaol yn ystod addysg flynyddoedd cynnar y disgyblion, i gadarnhau bod disgyblion yn barod i ddysgu am bynciau mwy eang, sydd felly yn themau trawcwricwlaidd (Sirj a Kingston, 2014). Dywedodd Yr Adran Addysg a Sgiliau (2014) gall cadarnhau ddatblygiadau yma yn y meysydd gwahanol, gan fod angen sgiliau ieithyddol a llythrennedd i gyfathrebu’r hyn rydych yn addysgu ar draws y MdaPh. Credai Dewey (1902) fod ‘gwybod’ a ‘gwerthfawrogi’ yn cyfuno mewn i un, ac yn debyg mae’n dadlau sut mae ‘testun’ a ‘thema’ gyda chysylltiadau cadarn i themâu trawsgwricwlaidd, sydd felly yn cadarnhau profiadau eang i’r dysgwyr (Rowley a Cooper, 2009.t.2).
Trafododd Barnes (2018, t.38) am sut mae dysgu trawsgwricwlaidd yn paratoi'r ffordd i fyfyrwyr ddysgu a chydweithio, sy'n adlewyrchu bywyd go iawn yn well. Gall pynciau trawsgwricwlaidd gwneud yr addysgu a dysgu yn berthnasol ac yn ddiddorol i blant, sy’n galluogi'r dysgwyr i weld y berthynas rhwng gwahanol bynciau, er enghraifft mewn mathemateg byddwch yn datblygu sgiliau llythrennedd trwy wybod terminoleg allweddol (Kerry, 2015, t.58). Noda Barnes (2018, t.31) mae galluogi athrawon i gael meddwl mwy creadigol ac eang, er mwyn cynllunio gweithgareddau sy’n cwrdd ag amcanion mewn nifer o feysydd (Barnes, 2018, t. 31). Gallaf gyfuno hyn nôl at fy ngwers drawsgwricwlaidd (rhan1) lle coginiodd disgyblion bara, a ddatblygodd y disgyblion nifer o agweddau o fewn y Meysydd Dysgu a Phrofiad, oedd yn cynnwys cyfathrebu a gwrando (iaith), adnabod mesuriadau (mathemateg), ac adnabod y ffordd hen a modern o bobi bara (hanes), felly roedd amrywiaeth o ofynion perthnasol wedi cael eu bwrw o’r Cwricwlwm (Llywodraeth Cymru, 2020).
Dywedodd Kerry (2015, t.3) mae dysgu themâu trawsgwricwlaidd yn rhoi’r cyfle i athrawon cyfuno amcanion dysgu o wahanol Feysydd Dysgu a Phrofiad y cwricwlwm i mewn i un wers, lle mae’r disgyblion yna yn cael y cyfle i ddatblygu ystod eang o sgiliau (Donaldson, 2015). Mae amrywiaeth o ysgolion yn defnyddio gwaith trawsgwricwlaidd trwy ddechrau o brif bwnc ac amcan ac yna nodi themâu a allai gyflawni i greu ffordd eang o ddysgu (Cremin a Burnett, 2018, t.44). Ond ar arddegau nad ydy hyn yn ddigon hygyrch, lle dywedodd athrawes Cyfnod Sylfaen o Loegr bod hi’n gweld yr heriau i ddod o hyd i gydbwysedd rhwng canfyddiadau arweinwyr athrawon ar ddysgu trawsgwricwlaidd a sesiynau annibynnol trwy chwarae rhydd (Barnes, 2015,t.2). Ond dywedodd Thomson a Hall (2015), gall addysgu trawsgwricwlaidd newid y ffordd y mae myfyrwyr yn dysgu ac yn prosesu gwybodaeth mewn ffordd ddramatig. Fodd bynnag, mae'n ymddangos bod angen newid amseru yn y ffordd y mae'r diwrnod ysgol wedi'i strwythuro ac yn y modd y mae athrawon yn cynllunio eu gwersi,i gael yr amser i gyflwyno’r sesiynau trawsgwricwlaidd (Cremin a Burnett, 2018, t.22)
Ar y cyfan am yr egwyddor addysgu benodol yma, pwysleisiodd Barnes (2015, t.11) bod dysgu trawsgwricwlaidd yn dangos creadigrwydd, gan fod gennych y gallu i gysylltu dwy sgil neu fwy yn ddychmygus mewn i un wers neu bwnc penodol. Roedd gan Rowley a Cooper (2009, t.17) ymagwedd tebyg i Barnes, lle trafododd bod addysgu a dysgu trawsgwricwlaidd yn dull addysgu sy’n rhoi cyfleoedd o brofiadau creadigol i’r disgyblion, sydd yn gallu cwrdd ag amrywiaeth o ofynion y cwricwlwm er enghraifft ‘Cross-curricular work offers a creative way to develop children's knowledge, skills and understanding while motivating them to learn through stimulating, interconnected topic’’ (Hwb, 2022).
Casgliad 
I grynhoi, mae'r traethawd ysgrifenedig hwn wedi fy nghefnogi i gael golwg ehangach ac i adeiladu dyfnder o ddealltwriaeth ar strategaethau addysgu penodol i wella fy ymarfer, ac i gyrraedd Safonau Proffesiynol Cymru, yn ogystal a chwrdd â gofynion y cwricwlwm (Llywodraeth Cymru, 2017). Y ddwy egwyddor ymchwiliais ymhellach oedd addysgu cyd-destunau go iawn dilys a themâu trawsgwricwlaidd, ac rwyf wedi datblygu gwybodaeth ehangach ynglŷn â phwysigrwydd defnyddio nhw mewn ffordd greadigol ac eang ar lawr y dosbarth, a sut i sicrhau bod y technegau yn fuddiol i ddatblygiad y plentyn (Coe, et al, 2014, t.8). Dysgais fod gan y ddwy egwyddor gysyniad eithaf tebyg, mae’r ddau yn rhoi cyfle i’r disgyblion gael profiadau eang o fewn y dosbarth a fydd yn eu cefnogi i ddatblygu amrywiaeth o sgiliau perthnasol, a hefyd i fod yn ymwybodol o’r byd, a sut roedd y dysgu yn adlewyrchu ar fywyd go iawn (Donaldson, 2015, t.62)
Yn fy ymchwil, nid yn unig gwnes i adeiladu gwybodaeth am pam mae’r egwyddorion yn cael eu defnyddio, ond fe wnes i hefyd cael dealltwriaeth well ar sut i ddefnyddio’r rhain yn fy ymarfer yn fwy effeithiol , er mwyn i blant y CyfnodSsylfaen ddatblygu. Er fy mod wedi defnyddio’r egwyddorion hyn sawl gwaith yn fy ymarfer, mae nawr gen i feddwl mwy creadigol, ymarferol ac eang ar sut i ddefnyddio’r rhain. Enghreifftiau o beth hoffwn ddefnyddio ar lawr y dosbarth yw cyfuno chwarae i gyd-destunau bywyd go iawn, fel ardaloedd chwarae rôl (Power, 2010). Hoffwn roi cynnig ar hyn yn fy ymarfer trwy greu fy ngweithgareddau chwarae rôl fy hun ar gyfer fy nysgu yn y dyfodol i weld o gyfrifoldeb personol pa mor ddefnyddiol yw’r rhain ar gyfer ymwybyddiaeth plentyn o’r byd. Mae damcaniaethwyr fel Vygotsky a Bruner yn myfyrio ar faint o effaith mae athro yn ei gael ar ddatblygiad plentyn, felly trwy gael y strategaethau addysgu creadigol hyn yn eu lle, rydych yn rhoi dylanwadau perthnasol iawn ar ddatblygiad plentyn (Siencyn, 2009, t.33).
Datblygais agwedd ehangach o ddysgu trawsgwricwlaidd gan eu bod yn cwrdd â llawer o gyd-destunau'r cwricwlwm, ac mae’n hyrwyddo dysgu creadigol ac eang i’r dysgwyr (Llywodraeth Cymru, 2020). Gallwch gymysgu cymaint o bynciau mewn un wers i roi cyfle i'r plant gyrraedd llawer o sgiliau y mae'r cwricwlwm yn gofyn iddynt eu bodloni (Rowley a Cooper, 2019, t.19. Y strategaeth dysgu drawsgwricwlaidd y byddaf yn ceisio defnyddio yn fy ymarfer yw pwysigrwydd cynllunio eich gwersi gam wrth gam. Trwy roi testun i’ch gwers, gallwch weithio o hwnnw i feddwl yn  fanwl ar sut mae meysydd eraill yn cwrdd â’r testun penodol, sydd wedyn yn eich cefnogi i greu gweithgareddau trawsgwricwlaidd. Mae’r ymchwil hwn wedi fy helpu i nodi fy nghamau nesaf fel ymarferwr ac wedi amlygu pwysigrwydd bod athrawon yn datblygu eu gwybodaeth a’u dealltwriaeth eu hunain yn effeithiol, trwy hefyd ymchwilio i’r safonau addysgu i sicrhau arfer o ansawdd uchel yn yr ystafell ddosbarth (Estyn, 2018).
Ar y llaw arall, er bod yr egwyddorion addysgeg yn eu lle, gwelodd rhai athrawon Cyfnod Sylfaen yn her i adfyfyrio a hefyd defnyddio'r egwyddorion addysgeg yn gyson ar lawr y dosbarth o ganlyniad i ddiffyg amser, oherwydd cyrsiau, gweithgareddau allanol a nifer fwy o resymau (Ko a Sammons, 2013). Felly, yn bendant nid dyma ddiwedd fy ymchwil, gan yr hoffwn edrych ar egwyddorion addysgeg eraill, datblygu gwybodaeth ehangach o’r cwricwlwm yn fanylach, er mwyn sicrhau fy mod yn cael yr effaith orau ar fywydau’r disgyblion, ac fel dywedodd (Grigg, 2015, t.72), nid ydy athrawon byth yn stopio dysgu a datblygu.

